|  |  |
| --- | --- |
|  | Por aliaj signifoj, bv. rigardi la apartigilan paĝon: Česká Ves (apartigilo) |

Koordinatoj: 50° 45′ 12″ N 14° 45′ 46″ O﻿ / ﻿50.75333 °N, 14.76278 °O﻿ / 50.75333; 14.76278 (mapo)

**Česká Ves** (germane *Böhmischdorf*) estas vilaĝo en Ĉeĥio, suda antaŭurbo de urbo Jablonné v Podještědí en distrikto Liberec, kun kiu ĝi estas ankaŭ historie kunigita. Ĝi etendiĝas sur norda deklivo de monteto Kočičí vrch (germane *Katzen Berg*) en supermara alteco 320–340 m s. m. En la jaro 2011 estis ĉi tie registritaj 39 adresoj. En la jaro 2021 ĉi tie daŭre vivis 139 loĝantoj.

Česká Ves situs en katastra teritorio **Česká Ves v Podještědí** kun areo 5,71 km². En la katastra teritorio Česká Ves v Podještědí situas ankaŭ Pole kaj Zámecká.

Historio
--------

La unua skribmencio pri la vilaĝo devenas el la jaro 1391.

Komence de la 20-a jarcento estis registrita evoluo de la municipo en konekso kun evoluo de turismo en Luzacia montaro. Temis precipe pri servoj loĝigaj kaj gastejaj.

En la jaro 1910 la municipo estis elektrizita kaj oni komencis konstrui akvodukton. La unua mondmilito interrompis la laborojn, sed en la jaro 1920 la elektrizo estis finita kaj la municipo havis kanalizon kaj du fajroestingistajn rezervujojn.

La evoluo de municipo estis denove interrompita pro dua mondmilito. Plimulto de loĝantoj de Česká Ves simpatigis kun Ĉeĥoslovaka respubliko. Kelkaj soldatiĝis en armeo, aliaj partoprenis en fortikigaj laboroj (24 civitanoj partoprenis en enfosigaj laboroj ĉe Pertoltice). La 9-an de oktobro 1938 la municipon konkeris nazia armeo kaj la lokaj viroj estis forkondukitaj en la militon. La mankantaj viroj estis en agrikulturo anstataŭigitaj de francaj militkaptitoj, kiuj estis loĝigitaj en gastejo en Pole. En la jaro 1942 estis en Česká Ves nuligita municipa ofico kaj la municipo estis alligita al Jablonné. Post la milito tiu ĉi dispono estis kiel akto de la okupacia administrado nuligita, sed fakte Česká Ves restis sub la administrado de Loka nacia komitato en Jablonné v Podještědí.

Post forŝovo de la germana loĝantaro la loĝantaro en la municipo malaltiĝis proksimume al duono. En la jaro 1947 Česká Ves kiel memstara municipo definitive pereis kaj ĝi fariĝis konsisto de Jablonné v Podještědí.

Loĝantaro
---------

Evoluo de nombro de loĝantojLa datoj devenas el datumbazo de Vikidatumoj  

| Jaro | Loĝantoj |
| --- | --- |
| 1869 | 319 |
| 1880 | 288 |
| 1890 | 260 |
| 1900 | 245 |
| 1910 | 288 |
| 1921 | 275 |

| Jaro | Loĝantoj |
| --- | --- |
| 1930 | 280 |
| 1950 | 169 |
| 1961 | 165 |
| 1970 | 168 |
| 1980 | 124 |
| 1991 | 119 |

| Jaro | Loĝantoj |
| --- | --- |
| 2001 | 125 |
| 2011 | 122 |
| 2021 | 139 |

Domaroj
-------

En la pasinteco apartenis al Česká Ves ankaŭ domaro, respektive solejo Myší Dolík (germane *Mäusegründel*), pereinta post la dua mondmilito. Kreis ĝi kelke da domoj, kiuj situis sude ĝis sudoriente de Česká Ves apud vojo (hodiaŭ ŝoseeto) ĝis domaro Pole.

Pluaj fotoj
-----------

* Restoracio ĉe ĉefa ŝoseoRestoracio ĉe ĉefa ŝoseo
* Evangelia preĝejo Evangelia preĝejo
* Tipaj loĝdomoj Tipaj loĝdomoj
* Domoj ĉe vojkruciĝo Domoj ĉe vojkruciĝo
* Flanka ŝoseo Flanka ŝoseo

Referencoj
----------

1. ↑

|  |  |  |
| --- | --- | --- |
| 

| v • d • rPartoj de urbo Jablonné v Podještědí (12) |
| --- |
| Česká Ves ~ Heřmanice v Podještědí ~ Jablonné v Podještědí ~ Kněžice ~ Lada v Podještědí ~ Lvová ~ Markvartice ~ Petrovice ~ Pole ~ Postřelná ~ Valdov ~ Zámecká |

 |